Nagyon érdekes helyen van a szállás és valóban remek a kilátás.
Hétköznap a túristák nagy része estefelé elhagyja a szigetet, a földszinti pizzéria is korán bezár. A vaporetto bár közvetlenül a szállás alatt van, nem annyira hangos. Az ablakokat a légkondícionálás és a szúnyogok miatt gyakran zártuk és azok elég jól hangszigeteltek. Korán reggel nagy csend van.
Viszont az arra járó motorcsónakok zaja erősebb és a szél erősödése esetén a móló nyikorgás is elég hangos tud lenni. Ennek ellenére nem bántuk meg a választásunkat. Nagyon szerettünk hajózni a szigetek között vagy az ablakon át nézni a tengert.
Érdemes figyelni rá, hogy 8 után nem nagyon lehet közvetlenül a San Marco-ról áthajózni Murano-ba, helyette gyalog kell átmenni F. Nuvo megállóhoz, ami kb. 25 perc séta és későn este, fárdatan már nem biztos, hogy könnyű megtalálni az utat.
A földszinti pizza nagyon finom (10-12 Eur), de hétköznap 18-kor is bezár, hétvégén 8 után. Ha hétvégén rendezvény van lent és hangos a zene, érdemes szólni Fabio-nak és ő beszél velük.
Egyszer nagy vihar volt, és elvitte a pizzéria teraszáról a székeket, asztalokat, edényeket, poharakat. Szóval nem érdemes ott tartózkodni vihar közeledtekor, mert veszélyes. Viszont a lakás ablakából gyönyörű a vihar látványa.